Dit is nie ‘n skande as geld vir jou belangrik is nie – elkeen werk hard vir sy geld en moet dit goed oppas sodat dit lewenslank kan hou. Jy moet goeie beleggings maak en sorg dat jy nie geld onnodig verloor nie. Eiendom is nog altyd ‘n goeie belegging. Dit gee ‘n dak oor jou kop, beskerm jou kapitaal en kan vir jou huurinkomste skep terwyl jy dit nie self gebruik nie.
Ons almal weet egter geld is nie alles nie. Hoe belangrik is jou gesondheid vir jou? Die Oog het ‘n volledige gesondheidsorgsentrum wat tuissorg en verswaktesorg aanbied, want jy weet nooit wanneer jy dit gaan nodig kry nie. Statistieke wys 20% van die bevolking benodig hulp met alledaagse lewenstake wanneer hulle ouer word en sowat 3% benodig verswaktesorg – maak seker dit is tot jou en jou wederhelf se beskikking, want die een gaan dalk nie daar wees om die ander te versorg nie.